Predrag Marjanović rođen je 1948. godine u Prijedoru, gdje je završio osnovnu školu.

Srednju školu primjenjenih umjetnosti završio je u Sarajevu 1969. godine.

Akademiju likovnih umjetnosti u Sarajevu diplomirao je 1976. godine, u klasi profesora Bore Aleksića i Ismara Mujezinovića.

Na Akademiji likovnih umjetnosti u Zagrebu studirao je postdiplomske studije grafike u školskoj 1977/78 godini, u klasi kod profesora Frane Baće.

Izlagao je na preko 200 kolektivnih žiriranih izložbi: bijenalima, trijenalima, internacionalnim izložbama crteža, jugoslovenskim izložbama portreta, internacionalnim izložbama portreta, salonima mladih jugoslovenskih umjetnika ...

U periodu od 1982-91. godine izlagao je na svim važnijim izložbama ULUBiH- a, te na izložbama u Galeriji/Muzeju savremene umjetnosti Republike Srpske, Banja Luka.

Imao je 18 samostalnih izložbi .

Nagrade i priznanja:

1. „MAJSKI SALON MLADIH BiH“, Sarajevo – nagrada: Stipendija British Council, London – studijski boravak u Engleskoj, 1982.;

2.“SUVREMENI JUGOSLOVENSKI CRTEŽ“, Zagreb, - otkupna nagrada Kabineta grafike JAZU, 1983.;

3. “SUVREMENI JUGOSLOVENSKI CRTEŽ“, Zagreb, - otkupna nagrada Kabineta grafike JAZU, 1985.;

4. Specijalno priznanje za crtež - „Galerija likovnih umjetnosti“, Banja Luka, 1988.;

5. “SUVREMENI JUGOSLOVENSKI CRTEŽ“, Zagreb, - otkupna nagrada Kabineta grafike JAZU, 1989.;

6. „1. MEĐUNARODNO BIJENALE RADOVA NA PAPIRU“, Prijedor, nagrada JU Matični muzej Kozare Prijedor, 2016.;

7. „6. BIJENALE CRTEŽA REPUBLIKE SRBIJE“, Pančevo – diploma za umetnički doprinos crtežu, Istorijski arhiv Pančevo, 2017.